O‘zbekistondagi oliy ta’lim muassasalari soni ma’lum qilindi

Oliy va o‘rta maxsus ta’lim vazirligi O‘zbekistonda faoliyat ko‘rsatayotgan OTMlar sonini ochiqladi.
Qayd etilishicha, bugungi kunda O‘zbekistonda 159 ta, shu jumladan, Toshkent shahrida 72 ta, hududlarda 87 ta oliy ta’lim muassasasi mavjud. Shundan:
Davlat oliy ta’lim muassasalari tegishliligi bo‘yicha vazirlik va idoralar tasarrufiga biriktirilgan:
Ushbu ro‘yxatga harbiy va diniy oliy ta’lim muassasalari, jumladan, magistratura mutaxassisliklari tashkil etilgan tashkilotlar kiritilmagan.
Eslatib o‘tamiz, O‘zbekistonda xorijiy oliy ta’lim tashkilotlari soni so‘nggi 3 yilda ikki barobar oshgan. 2020/2021-o‘quv yili boshida respublika bo‘yicha 20 ta xorijiy oliy ta’lim tashkiloti faoliyat yuritgan.
Ta’lim sifatini nazorat qilish inspeksiyasi 4-noyabr kuni oliy ta’lim muassasalari milliy reytingini e’lon qildi. Unga ko‘ra, yetakchi o‘rinni Toshkent irrigatsiya va qishloq xo‘jaligini mexanizatsiyalash muhandislari instituti egallagan. Yuqori beshtalikdan O‘zbekiston milliy universiteti, Toshkent tibbiyot akademiyasi, Samarqand davlat universtiteti va Toshkent moliya instituti joy olgan.
2020/2021-o‘quv yilida O‘zbekistondagi barcha oliy ta’lim tashkilotlarida tahsil olayotgan talabalar jami 571,5 ming nafarni tashkil etgan. Shundan, OTMlarda ta’lim olayotgan talabalarning 311,5 ming nafarini o‘g‘il bolalar, 260 ming nafarini qiz bolalar tashkil etmoqda.